	PRIPRAVA NA VZGOJNO IZOBRAŽEVALNO DELO


	Osnovna šola Danila Lokarja Ajdovščina
	Šolsko leto: 

	Učitelj:
	Teden:
	Datum:

	Razred:
	Predmet:
	Št. ure:

	Enota:

	Učne oblike: frontalna, delo v paru, skupinsko delo

	Učne metode: razgovor, razlaga, pogovor, poslušanje, delo s slikovnim gradivom, analiza, utemeljevanje, prikazovanje, pisanje

	Učni pripomočki: film, rdeči in zeleni listi za pravila

	Cilji:
CILJI IZ UN SPO:
· Prepoznajo različne vrste nasilja (besedno, psihično, fizično) in vedo, kam se obrniti po pomoč, 1., 2., 3. r.;
· spoznajo in urijo ustrezna ravnanja v različnih družbenih primerih, 1., 2., 3. r.

· Poznajo različne čustvene izraze pri sebi in drugih (veselje, navdušenje, strah, jeza, žalost), - 1. r.
· vedo, da čustva vplivajo na vedenje, - 1. r.
· spoznajo pomen pravil družbenega življenja (od pravil iz otroških iger, pravil v šoli do pravil družbenega življenja), 1. r
· vedo, zakaj potrebujemo pravila, 1. r
· spoznajo, da ima vsak človek pravice in dolžnosti, ter opišejo razlike med pravicami in dolžnostmi, 1. r
· pojasnijo razliko med morati in smeti, 1. r
· vedo, da je treba upoštevati tudi lastne interese in potrebe ter interese in potrebe drugih, 1. r.

· Spoznajo, da ljudje, ki živijo ali delajo skupaj, vstopajo v določene medsebojne odnose (ljubezen, spoštovanje, skrb, prijateljstvo, sodelovanje ipd.), 2. r
· ugotavljajo in pozitivno doživljajo, da si tako otroci kot odrasli ne glede na spol svobodno izbiramo različne igre in igrače, vrste športa, zabave, prijatelje in prijateljice, poklic oziroma delo, 2. r
· spoznajo, da smo ljudje različni, in razumejo različnost, 2. r
· vedo, da morajo biti vsem (ne glede na razlike) dani pogoji, da živimo človeka vredno življenje, 2. r.

· Znajo prositi za pomoč v nevarnih situacijah, - 3. r.
· zaznavajo in pripovedujejo o lastnih spremembah navad, ravnanj in obnašanja. - 3. r.

OPERACIONALIZIRANI CILJI:
· Aktivno se vključujejo v pogovor,
· razmišljajo o nasilju,
· povedo, zakaj do njega pride in kakšne so lahko posledice,
· opisujejo lastna doživetja – so se že kdaj srečali z nasiljem,
· ogledajo si kratek film in aktivno sodelujejo pri analizi,
· urijo se v predvidevanju in utemeljevanju svojih predvidevanj,
· berejo čustvene izraze in spoznajo, da se pri tem lahko tudi zmotijo,
· spoznajo, kaj je maščevanje in razmišljajo o njemu,
· sodelujejo v igri vlog,
· sestavijo pravila obnašanja za sošolce/prijatelje/vrstnike.


	PREDLOGI ZA UVODNI DEL: (Izhodišče za pogovor o filmu, motivacija)

· Opazovanje slik in pogovor o izražanju čustev; predvidevanje odnosa med dečkoma
Učencem pokažem sliki dveh dečkov (glej spodaj). (Sliki lahko tudi natisnem, razrežem na manjše dele in učenci jih po skupinah sestavljajo.) Pozorno si ju ogledajo in povedo, kakšna čustva izražata. Ali tudi mi kdaj izražamo takšno čustvo? Kdaj, ob katerem dogodku? Spodbudim jih k predvidevanju, kako se dečka obnašata in kakšen je njun odnos do drugih. Utemeljujejo svoja predvidevanja. Poimenujemo ju: deček s čepico in deček v modri majici.
Povem, da se dečka poznata. Učenci predvidevajo, kakšen je odnos med njima.
Pripravim jih na ogled kratkega animiranega filma. Poudarim, naj pozorno gledajo, ker se bomo po ogledu pogovorili o vsebini. 

· Igrica »Vislice« - Na tablo narišem dvoje vislic – ene zame in ene za razred. Poleg narišem 7 črtic. Učenci ugibajo besedo. Kdo bo zmagal? (Rešitev je NASILJE.)
Ko uganejo, se pogovorimo o njenem pomenu. Pripovedujejo, če so se že srečali z nasiljem, kje, kdaj …

· Nevihta možganov – Na tablo v obliki miselnega vzorca pišem besede, ki jih predlagajo učenci in so v povezavi z nasiljem. Kaj jim pride na misel, ko slišijo besedo nasilje?

· Igra vlog – Pred tablo pokličem dva učenca in jima naročim, na igrata dečka: eden sedi pri mizi in riše, drugi mu neprestano nagaja in ga moti. Naročim jima, naj prikažeta tudi konec. Le njima prišepnem še nekaj navodil. Predvsem dečku, ki bo nagajal, naj najmanj petkrat namenoma nekaj ušpiči sošolcu.
Po odigranem se pogovorimo. Analiziramo igro, odnos med njima, kako se je branil napadeni, kako sta igro zaključila. 

· Izražanje doživetij – Učence spodbudim k razmišljanju, ali jim je že kdo nalašč nagajal. Povedo, kaj je delal, kako so se počutili, kako se je končalo. 



	GLAVNI DEL:

· Ogled filma, risanke …   https://www.youtube.com/watch?v=UNZKKoy4US0

Kratka vsebina: (za učitelja) Film traja 5 minut in 7 sekund.
Skozi luknjo v vratih prileti čebela. Sledimo ji v sobo, v kateri sta dva dečka. Mlajši deček s čepico zavzeto riše pri svoji mizi. Starejši deček v modri majici sedi poleg njega pri svoji mizi in se dolgočasi. Nogo ima na mizi, vrta si po nosu in si ogleduje čebelo, ki leta okrog njega. Naenkrat opazi, kako deček s čepico zavzeto riše. Nekaj časa razmišlja, potem pa na svoji mizi zagleda radirko. Prime jo v roke in začne z nagajanjem dečku s čepico: vrže mu radirko, cilja ga s šilčkom, a zadene lonček z barvicami, prinese žogo in ga moti z njo, trobi mu s trobento na uho, straši ga z masko na obrazu, žgečka ga, okrog ust ga počečka s črno barvico, naslanja se nanj, da mali ne more risati, kaže mu, kakšne mišice ima, nalašč mu vrže barvico na tla in stopi nanjo, počečka mu risbico. Takrat je malemu dovolj. Posnetek ne pokaže, kaj točno se zgodi, vidimo le hodnik hiše, na katerega v velikem loku prileti deček z modro majico in pade na tla. Deček s čepico pa vzame v roke barvico in riše naprej.

· Učenci si film ogledajo do četrte minute, nato ga ustavim. Pogovorimo se o videnem.



	ANALIZA FILMA/RISANKE/ODLOMKA:

· Izražajo doživetja in občutja. So bila njihova predvidevanja pravilna (če smo izbrali prvi predlog motivacije)? Spoznajo, da lahko človeka napačno ocenimo, če ga prvič vidimo in ga sodimo le po njegovem izrazu na obrazu. S človekom je treba preživeti več časa, da ga v resnici spoznaš.
· Obnovijo, kar so videli. (Pomagam jim z vprašanji za razumevanje: Kje se dogodek odvija? Kdo nastopa na posnetku? Kaj osebi počneta? Kdo je nagajiv? S čim vse nagaja? Kdo je potrpežljiv? Kolikšna je stopnja njegove potrpežljivosti? Kakšno vlogo ima čebela?)
· Razmislijo, ali so že bili v vlogi napadenega. Povedo, kako so se počutili, kako so reagirali, kdo jim je pomagal in kako se je dogodek končal.
· Razmislijo tudi, ali so bili kdaj v vlogi napadajočega. Povedo, kaj jih je pripeljalo k takemu dejanju. Kako se je končalo? Kdo jim je pomagal rešiti problem? Kaj so se naučili?
· Vživijo se v vlogo dečka s čepico in povedo/odigrajo, kako bi odreagirali.
· Predvidijo, kako se filmček zaključi. Ogledamo si zaključek. So pravilno predvideli?
· Namenoma uporabim besedo MAŠČEVANJE. Razložijo kaj to pomeni. (Po SSKJ: »neugodno dejanje, napravljeno komu kot odgovor za storjeno zlo, krivico«.) Ali se je deček s čepico maščeval? Ali je maščevanje prava izbira za rešitev problema?
· Izluščijo iz filma: Kaj je v filmu problem? Zakaj do njega pride? Ali bi se problemu lahko izognili? Kako, na kakšen način? 
· Ali so bili že priča podobni morda celo enaki situaciji? Kako so odreagirali?
· Razmislijo, če imamo v razredu učenca, ki bi spominjal na dečka iz filma. Na listek napišejo, kdo bi to bil in na katerega izmed dečkov jih spominja. (Učitelj naj napisanih imen ne bi prebral glasno, saj bi s tem izpostavljal otroke v negativni luči. Imena zadrži zase in opazuje, če je res, kar so otroci napisali. Morda je kaj spregledal…)
· Povzamemo: Kaj nas film nauči, zakaj smo si ga ogledali? Kako bomo spoznanja prenesli v naš razred? Napeljem jih k pomembnosti upoštevanja pravil. Zakaj potrebujemo PRAVILA?



	PREDLOGI NOVIH NALOG, DEJAVNOSTI:

· Napišejo pismo dečku s čepico in/ali pismo dečku v rumeni majici.
· Oblikujejo strip, v katerem zapišejo dvogovor med obema dečkoma ali njune misli. Vsebina filma je izhodišče, nadaljujejo po svoje.
· V parih oblikujejo pravila obnašanja med sošolci/prijatelji/sovrstniki: na zelen list napišejo, kaj je dovoljeno, zaželjeno – kaj MORAM, na rdeč pa, kaj je prepovedano – česa NE SMEM. Zmenimo se, koliko pravil naj bi napisali in koliko časa imajo na razpolago.
· Skupaj, vodeno napišemo nekaj predlogov, kaj bo moral narediti učenec, ki bo kršil pravila in probleme reševal z nasiljem (razredni vzgojni načrt).
· V razred postavimo ŠKATLICO POHVAL. Namenjena je pisnim pohvalam, ki jih napišejo učenci po tem, ko so opazili neko dobro dejanje, sočutnost, razumevanje, sprejemanje drugačnosti … pri nekomu izmed sošolcev. Ob koncu tedna učitelj prebere pohvale in čestita učencem.
· Kviz »Kdo ve več« - Učence razdelim v dve skupini: deklice in dečke. Vsaka skupina določi vodjo,  ki bo odgovor povedal na glas. Ponovno si ogledamo film. Poudarim, naj bodo pozorni tudi na podrobnosti. Po ogledu z žrebom določim, katera skupina prva odgovarja na vprašanja. Vsaki skupini postavim vprašanje. Najprej se posvetujejo, nato vodja pove odgovor. Če je pravilen, dobi skupina točko. Če ni, ima možnost druga skupina. Zmagajo tisti, ki so zbrali več točk.
(Vprašanja, ki jih zastavljam so lahko preprosta – npr.:
· Kje se zgodba dogaja?
· Koliko oseb nastopa?
· Kdo je žrtev? …
Lahko pa so podrobna – vezana na natančno opazovanje in malo za hec:
· Ko sledimo čebeli v sobo, je nekaj na mizi. Kaj? (Lučka, fotografija v okvirju in dve reviji.)
· Kaj prikazuje fotografija v okvirju? (Oba dečka, večji stoji na pogradu in za roko drži manjšega, ki visi čez pograd.)
· S čim riše deček? (S svinčnikom.)
· V kaj je obut deček v modri majici? (Sive nogavice.)
· Katera postelja na pogradu je od dečka v modri majici? (Zgornja, polomljeno ima ograjo, pa še razkopana je.)
· Kakšne barve je barvica, ki jo nesramnež vrže na tla in pohodi? (Zelena.)
· Ali je na omari v ozadju globus? (Da.) …
· Po skupinah v igri vlog prikažejo drugačen zaključek kot je v filmu. Izmislijo si ga sami.


	DODATNO GRADIVO, UČNI LISTI (lahko kot priponka)
Sliki obeh fantov – glej spodaj






[image: ]


[image: ]
image1.png
€« C' | @ https://www.youtube.con
3t Aplikacje  Bookmarks

» (J0n

You

Bully - An Imaginary Aniboom Animation by
Eivind Jacobsen & Andreas Due

k/ r"s CGl Animated Short HD: "The Chase" by

Tomas Vergara

P ) 4v4/507

BULLY (A Short Animation film)

RenderMonster

5.206.928
+ - e ve 1§ ez B





image2.png
Human Life Cyc LY (A Short Animation X

€« C' @ https://www.youtube.com/watch?v=UN.
2 Aplicacie k Bookmarks [3 Novzavihek M Prejeto (110) - sasa... [ O3 Danila Lokerja Aj.. [3 vedez.

si/dstorek... [ ehsistentss eDnevnik @ YouTube [E] Evidenca-prisotnosts

You! hitps://www.youtube.com/watch?v=UNZKKoy4USO =

Forte Tenors - Pie Jesu - Americas Got
Talent Audition - Season 8
FonieTenors

Jungle Jail

Bully - An Imaginary Aniboom Animation by
Eivind Jacobsen & Andreas Due

CG1 Animated Short HD: "The Chase" by
Tomas Vergara

> ) 357507

BULLY (A Short Animation film)

RenderMonster
"





